# Partit Democràtic Socialista (Japó)

El Partit Socialista Democràtic (en japonés: 民主社会党 Minshu Shakai-tō, comunament abreujat com a 民社党 Minsha-tō) va ser un partit polític japonés d'ideologia socialdemòcrata format arran d'una escissió del Partit Socialista del Japó.

## Història

El partit es va fundar l'any 1960 arran d'una escissió del Partit Socialista del Japó liderada per Suehiro Nishio. Va estar formada per alguns membres de la branca "dretana" del Partit Socialista, que ja s'havien escindit prèviament l'any 1948 i es tornaren a unir el 1955.
Documents desclasificats del govern dels EUA van revelar que els fons de la CIA van finançar la creació d'aquesta escissió del PSJ. Va tenir com a objectiu moderar i subvertir l'oposició política del conservador Partit Liberal Democràtic, que era el principal partit finançat per la CIA.
El PSD defensava el socialisme democràtic i fou membre de l'Internacional Socialista.
El partit recolzava la construcció de l'estat del benestar, s'oposava al totalitarisme i apostava fortament per l'aliança entre el Japó i els EUA. Aquest posicionament pro EUA i anticomunista va fer que el PLD tinguera per molt de temps majoria en la Dieta Imperial. Gran part del seu finançament provenia de la Confederació Japonesa del Treball o Dōmei, sindicat del sector privat de tall conservador.
El 1994 el PSD es va dissoldre per unir-se al Partit de la Nova Frontera. L'any 1996 el PSJ es va esdevindre el Partit Socialdemòcrata. Dos anys després, el 1998, el PNF es va dissoldre i molts antics membres del PSD van unir-se al Partit Democràtic del Japó. Tot i la dissolució del partit l'any 1994, les seues joventuts van continuar existint fins a l'any 2003 i fou membre de la Unió Internacional de les Joventuts Socialistes. Després de la seua dissolució, alguns anticsm membres i socialdemòcrates independents van crear una nova organització del jovent, Jóvens Socialistes, qui va continuar sent membre de l'UIJV. Finalment, aquesta nova organització es va dissoldre el 8 de març de 2008 sense cap successor i abandonant l'organització internacional.

### Resultats electorals

| Elecció | Vots | % | Escons | +/– | Candidat | Govern |
| 1960 | 3.464.147 | 8,8 | 17 / 467 | Nou | Suehiro Nishio | Oposició |
| 1963 | 3.023.302 | 7,4 | 23 / 467 | 6 | Suehiro Nishio | Oposició |
| 1967 | 3.404.464 | 7,4 | 30 / 486 | 7 | Suehiro Nishio | Oposició |
| 1969 | 3.636.591 | 7,7 | 31 / 486 | 1 | Eiichi Nishimura | Oposició |
| 1972 | 3.660.953 | 7 | 19 / 491 | 12 | Kasuga Ikkō | Oposició |
| 1976 | 3.554.076 | 6,3 | 29 / 511 | 10 | Kasuga Ikkō | Oposició |
| 1979 | 3.663.691 | 6,78 | 35 / 511 | 6 | Ryōsaku Sasaki | Oposició |
| 1980 | 3.896.728 | 6,60 | 32 / 511 | 4 | Ryōsaku Sasaki | Oposició |
| 1983 | 4.129.907 | 7,27 | 38 / 511 | 6 | Ryōsaku Sasaki | Oposició |
| 1986 | 3.895.858 | 6,44 | 26 / 512 | 11 | Saburō Tsukamoto | Oposició |
| 1990 | 3.178.949 | 4,84 | 14 / 512 | 12 | Eiichi Nagasue | Oposició |
| 1993 | 2.205.682 | 3,51 | 15 / 511 | 1 | Keigo Ōuchi | Coalició |

## Referències

* 1 2 3 Miranda Schreurs. «Japan». A: Comparative Politics: Interests, Identities, and Institutions in a Changing Global Order. Cambridge University Press, 2014, p. 192. ISBN 978-1-139-99138-4.
* ↑ «U.S. admits CIA gave LDP money in 1950s, 1960s». Japan Times. Kyodo News, 20-07-2006 [Consulta: 24 agost 2018]. Arxivat 2020-04-06 a Wayback Machine.
* ↑ Hounshell, Blake «U.S. admits CIA gave LDP money in 1950s, 1960s». Foreign Policy, 30-07-2007 [Consulta: 24 agost 2018].
* ↑ Weiner, Tim «C.I.A. Spent Millions to Support Japanese Right in 50's and 60's». New York Times, 09-10-1994 [Consulta: 29 desembre 2007].
* ↑ James C. Docherty; Peter Lamb Historical Dictionary of Socialism. Scarecrow Press, 2006, p. 187. ISBN 978-0-8108-6477-1 [Consulta: 28 gener 2013].